钦定古今图书集成/明伦汇编/交谊典/第057卷 > 《上元病居篠川存山玉田宾山携酒妓过访》
## 钦定古今图书集成/明伦汇编/交谊典/第057卷 > 《上元病居篠川存山玉田宾山携酒妓过访》

彭年

银瓶绿酒挂香车，遥过城东宋玉家。一笑相欢不辞
醉，为怜明月在梅花。

“楼船几日下钱塘，胜地临江绮席张。”虎帐山开萝作
带，龙潭水积剑为光。芳羞自出船窗底，妙响偏宜舞
扇傍。日映桅樯兼树密，风吹丝竹袅云长。渔郎贾客
停何事，桂楫兰桡渡不妨。暂脱锦袍悬翠壁，忽抽彤
管拂青缃。闲中国计筹能悉，醉后兵符发更详。宝马
嘶群行杂锦，红旗悬的射穿杨。霜前下叶沙俱积，雨
后残碑藓更香。野旷牙官分作队，林疏甲士补成行。
松杉借翠连幢碧，橘柚分金映甲黄。羽扇周郎临赤
壁，轻裘叔子在襄阳。庾楼无月人犹往，郗幕开风客
不藏。远眺非关耽丽景，雄心先已到遐荒。建溪露布
风雷急，淝水兵威草木扬。却与从行诸幕士，维舟九
曲泛清觞。